
JONIŠKIO RAJONO SAVIVALDYBĖS
TARYBA

SPRENDIMAS
DĖL SUTIKIMO REORGANIZUOTI JONIŠKIO R. GATAUČIŲ MARCĖS KATILIŪTĖS MOKYKLĄ, JONIŠKIO R. GASČIŪNŲ PAGRINDINĘ MOKYKLĄ, JONIŠKIO R. KRIUKŲ PAGRINDINĘ MOKYKLĄ IR STEIGTI JONIŠKIO R. PAGRINDINĘ MOKYKLĄ

2022 m. kovo 31 d.  Nr. T-51
Joniškis


Vadovaudamasi Lietuvos Respublikos civilinio kodekso 2.95 straipsnio 2 dalimi, 2.97 straipsnio 1 ir 4 dalimis, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 dalimi, Lietuvos Respublikos biudžetinių įstaigų įstatymo 4 straipsnio 3 dalies 4 punktu, 14 straipsnio 4 dalimi, įgyvendindama Joniškio rajono savivaldybės bendrojo ugdymo mokyklų tinklo pertvarkos 2021–2025 metų bendrąjį planą, patvirtintą Joniškio rajono savivaldybės tarybos 2021 m. lapkričio 25 d. sprendimu Nr. T-199 „Dėl Joniškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, Joniškio rajono savivaldybės taryba  n u s p r e n d ž i a:
. Sutikti, kad biudžetinės įstaigos Joniškio r. Gataučių Marcės Katiliūtės mokykla (juridinio asmens kodas – 190563565), Joniškio r. Gasčiūnų pagrindinė mokykla (juridinio asmens kodas –190563412) ir Joniškio r. Kriukų pagrindinė mokykla (juridinio asmens kodas – 190565420) iki 2022 m. rugpjūčio 31 d. būtų reorganizuotos sujungimo būdu ir įsteigta Joniškio r. pagrindinė mokykla. 
. Nustatyti, kad:
. reorganizavimo tikslas – optimizuoti Joniškio rajono savivaldybės biudžetinių švietimo įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir intelektinius išteklius;
. reorganizavimo būdas – sujungimas;
. reorganizuojamos biudžetinės įstaigos: Joniškio r. Gataučių Marcės Katiliūtės mokykla (Mokyklos g. 6, Gataučiai 84262, Joniškio r., juridinio asmens kodas – 90563565), Joniškio r. Gasčiūnų pagrindinė mokykla (Mokyklos g. 5, Gasčiūnų k. 84246, Joniškio r., juridinio asmens kodas – 190563412) ir Joniškio r. Kriukų pagrindinė mokykla (S. Dariaus ir S. Girėno g. 2, Kriukai 84443, Joniškio r., juridinio asmens kodas – 190565420);
. po reorganizavimo veiksianti įstaiga – Joniškio r. pagrindinė mokykla (S. Dariaus ir S. Girėno g. 2, Kriukai 84443, Joniškio r.), turinti struktūrinius padalinius: Gataučių skyrių, Gasčiūnų skyrių ir Kriukų skyrių, kuriuose vykdomos ikimokyklinio, priešmokyklinio, pradinio, pagrindinio ugdymo pirmos ir antros dalies programos;
. po reorganizavimo veiksiančios biudžetinės įstaigos funkcijos bus nustatytos  Joniškio rajono savivaldybės biudžetinės įstaigos Joniškio r. pagrindinės mokyklos nuostatuose. Pagrindinė veiklos sritis – švietimas;
. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Joniškio rajono savivaldybės taryba. 
. Įpareigoti Joniškio r. Gataučių Marcės Katiliūtės mokyklos direktorių Liną Česnulį, laikinai einantį Joniškio r. Gasčiūnų pagrindinės mokyklos ir Joniškio r. Kriukų pagrindinės mokyklos direktoriaus pareigas, parengti teisės aktų nustatyta tvarka Joniškio r. Gataučių Marcės Katiliūtės mokyklos, Joniškio r. Gasčiūnų pagrindinės mokyklos, Joniškio r. Kriukų pagrindinės mokyklos reorganizavimo sąlygų aprašą ir apie reorganizavimo sąlygų aprašo parengimą paskelbti šių ugdymo įstaigų nuostatuose nurodytuose šaltiniuose tris kartus ne mažesniais kaip 30 dienų intervalais arba paskelbti vieną kartą ir pranešti raštu visiems šių įstaigų kreditoriams, ir ne vėliau kaip primą viešo paskelbimo dieną pateikti reorganizavimo sąlygas Juridinių asmenų registrui.



Savivaldybės meras 								Vitalijus Gailius



image1.jpeg




